Zadeva C-484/10

Asociación para la Calidad de los Forjados (Ascafor) in Asociación de Importadores y Distribuidores de Acero para la Construcción (Asidac)

proti

Administración del Estado in drugim

(Predlog za sprejetje predhodne odločbe, ki ga je vložilo Tribunal Supremo)

„Prosti pretok blaga — Količinske omejitve in ukrepi z enakim učinkom — Direktiva 89/106/EGS — Gradbeni proizvodi — Neusklajeni standardi — Kazalniki kakovosti — Zahteve v zvezi s certifikacijskimi organi“

Povzetek sodbe

Prosti pretok blaga — Količinske omejitve — Ukrepi z enakim učinkom — Nacionalna ureditev, ki v gradbeništvu dovoljuje le uporabo armaturnega jekla, ki izpolnjuje nekatere tehnične specifikacije — Nedopustnost — Upravičenost — Varovanje zdravja ljudi

(člena 34 PDEU in 36 PDEU; Direktiva Sveta 89/106)

Člena 34 PDEU in 36 PDEU je treba razlagati tako, da zahteve, določene v nacionalni zakonodaji, na podlagi katerih se lahko v gradbeništvu uporabi samo armaturno jeklo, ki izpolnjuje nekatere tehnične specifikacije, in sicer se bodisi skladnost armaturnega jekla s tehničnimi specifikacijami ugotavlja s preverjanji in preizkusi ob prejemu vsake serije tega proizvoda bodisi ima armaturno jeklo uradno priznan kazalnik kakovosti, torej je izkazano, da je proizvajalec že pri proizvodnji spoštoval zahteve iz nacionalne zakonodaje, pomenijo oviro za prosti pretok blaga. Tako oviro je mogoče upravičiti s ciljem varovanja zdravja in življenja ljudi, če predpisane zahteve niso strožje od minimalnih pogojev za to, da se armaturno jeklo za beton uporablja v zadevni državi članici. V tem primeru mora predložitveno sodišče – če je subjekt, ki podeli certifikat kakovosti, ki mora biti uradno priznan v tej državi članici, odobreni organ v smislu Direktive 89/106 o približevanju zakonov in drugih predpisov držav članic, ki se nanašajo na gradbene proizvode, kakor je bila spremenjena z Direktivo 93/68 – preveriti, katere od teh zahtev presegajo, kar je potrebno za uresničitev cilja varovanja zdravja in življenja ljudi.

(Glej točke 23, 24 in 71 ter izrek.)

Zadeva C-484/10

Asociación para la Calidad de los Forjados (Ascafor) in Asociación de Importadores y Distribuidores de Acero para la Construcción (Asidac)

proti

Administración del Estado in drugim

(Predlog za sprejetje predhodne odločbe, ki ga je vložilo Tribunal Supremo)

„Prosti pretok blaga — Količinske omejitve in ukrepi z enakim učinkom — Direktiva 89/106/EGS — Gradbeni proizvodi — Neusklajeni standardi — Kazalniki kakovosti — Zahteve v zvezi s certifikacijskimi organi“

Povzetek sodbe

Prosti pretok blaga – Količinske omejitve – Ukrepi z enakim učinkom – Nacionalna ureditev, ki v gradbeništvu dovoljuje le uporabo armaturnega jekla, ki izpolnjuje nekatere tehnične specifikacije – Nedopustnost – Upravičenost – Varovanje zdravja ljudi

(člena 34 PDEU in 36 PDEU; Direktiva Sveta 89/106)

Člena 34 PDEU in 36 PDEU je treba razlagati tako, da zahteve, določene v nacionalni zakonodaji, na podlagi katerih se lahko v gradbeništvu uporabi samo armaturno jeklo, ki izpolnjuje nekatere tehnične specifikacije, in sicer se bodisi skladnost armaturnega jekla s tehničnimi specifikacijami ugotavlja s preverjanji in preizkusi ob prejemu vsake serije tega proizvoda bodisi ima armaturno jeklo uradno priznan kazalnik kakovosti, torej je izkazano, da je proizvajalec že pri proizvodnji spoštoval zahteve iz nacionalne zakonodaje, pomenijo oviro za prosti pretok blaga. Tako oviro je mogoče upravičiti s ciljem varovanja zdravja in življenja ljudi, če predpisane zahteve niso strožje od minimalnih pogojev za to, da se armaturno jeklo za beton uporablja v zadevni državi članici. V tem primeru mora predložitveno sodišče – če je subjekt, ki podeli certifikat kakovosti, ki mora biti uradno priznan v tej državi članici, odobreni organ v smislu Direktive 89/106 o približevanju zakonov in drugih predpisov držav članic, ki se nanašajo na gradbene proizvode, kakor je bila spremenjena z Direktivo 93/68 – preveriti, katere od teh zahtev presegajo, kar je potrebno za uresničitev cilja varovanja zdravja in življenja ljudi.

(Glej točke 23, 24 in 71 ter izrek.)